open-index/open-wikipedia-markdown huggingface dataset:
Lumbovkos įlanka

**Lumbovkos įlanka** () – įlanka Baltojoje jūroje. Yra Kolos pusiasalio šiaurrytinėje dalyje. Ilgis 16 km, plotis – iki 5 km. Įlanka sekli, iki 4 m gylio.

Krantai uolėti, statūs. Krante gyvenamasis punktas Lumbovka. Į įlanką įteka upės Lumbovka ir Kamenka. Įlanką nuo Baltosios jūros skiria Lumbovkos sala, abipus kurios yra du sąsiauriai – Didieji Vartai () ir Mažieji Vartai ().

## Poligonas
Lumbovkos įlanką ir Lumbovkos salą apima karinis poligonas, aptarnaujantis Šiaurės laivyno aviaciją. Poligone karo lakūnai treniruojasi šaudyti. Tam įlankos centre stovi du seni laivai, o saloje įrengti keli antžeminiai taikiniai, kuriuos lakūnai atakuoja orlaivių ginkluote. Įlankos perimetre yra trys stebėjimo punktai, kurie stebi, ar orlaivių atakos buvo taiklios.

## Nuorodos

* Lumbovkos įlankos vieta Baltojoje jūroje. (*Wikimapia* vaizdas)
* Lumbovkos įlankos palydovinė nuotrauka (*Wikimapia* vaizdas)
Kolno Kristaus Karaliaus parapija

**Kolno Kristaus Karaliaus parapija** () - parapija įkurta 2004 metais. Parapija priklauso Lomžos vyskupijai, Kolno dekanatui. 1999-2004 m. pastatyta nauja parapijos bažnyčia.

## Nuorodos

* Aprašymas apie parapiją (lenk.) .
Lumbovka (upė)

**Lumbovka** (, iš samių k. *lumbal* – 'pratakinis ežeras') – upė Kolos pusiasalyje (Rusija).

Upė yra Kolos pusiasalio šiaurrytinėje dalyje. Upė prasideda dviejų upelių santaka, o įteka į Lumbovkos įlanką netoli Lumbovkos kaimo. Upė slenkstėta, slenksčių yra visame upės ilgyje. Turi daug intakų, didžiausi yra Aukštutinis ir Žemutinis Eckuriokai, Aukštutinis ir Žemutinis Puntejai.

Intakai (išdėstymo tvarka – nuo žiočių):
* 4,5 km, dešinysis – upelis Boriska () (ilgis 15 km)
* 28 km, dešinysis – Kartalemas (*Карталем*) (ilgis 15 km)
* 34 km, kairysis – Žemutinis Eckurijokas (*Нижняя Эцкурйок*) (ilgis 25 km, baseino plotas 157 km²)
* 40 km, dešinysis – Žemutinė Punteja (*Нижняя Пунтэй*) (ilgis 14 km)
* 44 km, kairysis – Aukštutinė Punteja ('Верхняя Пунтэй*) (ilgis 201 km)
* 54 km, kairysis – upė Aukštutinis Eckuriokas (*Верхняя Эцкурйок'') (ilgis 15 km)

## Nuorodos
Vietnamo tautos

**Vietnamo tautos** () – tai Vietname gyvenančios etninės grupės. Oficialiai Vietname yra išskiriamos 54 etninės grupės. Viena iš jų – etniniai vietnamiečiai (kiniai) sudaro apie 86,2% viso gyventojų skaičiaus, o likusios 53 grupės yra Vietnamo tautinės mažumos ().

## Lingvistinė įvairovė
Lingvistiškai visos grupės yra dalinamos į septynias grupes:
* Austroazijiečiai (monai-khmerai): 25 etninės grupės, paplitusios visoje šalyje, tarp kurių didžiausia yra patys vietnamiečiai;
* Tajai: 7 etninės grupės, paplitę kalnuotose šiaurinio Vietnamo provincijose, tarp kurių didžiausia yra Vietnamo džuangai;
* Kadajai: tajams giminingos 4 etninės grupės, paplitusios šiaurinio Vietnamo kalnuose;
* Hmongai-mienai: 3 etninės grupės, paplitusios kalnuotose teritorijose: hmongai, jao ir pathenai;
* Austronezijiečiai (malajai-polineziečiai): 5 etninės grupės, paplitę vidurinio Vietnamo pajūryje ir Taingujeno aukštumose, tarp kurių didžiausia yra čamai;
* Tibetiečiai-mianmariečiai: 6 etninės grupės, paplitusios šiaurinio Vietnamo kalnuose prie Kinijos (Junanio) sienos. Dauguma jų gyvena ir Kinijoje;
* Kinai: Vietnamo kinų diaspora, kuri dalinama į 3 etnines grupes: miesto kinus (*hoa*), hakka (*Ngái*) ir kantoniečius sandiu (*Sán Dìu*).

## Sąrašas
Etninių grupių sąrašas sudarytas pagal tautos procentinę daugumą Vietname.
# Vietnamiečiai () – 86,2%,
# Vietnamo džuangai () – 1,9%,
# Vietnamo tajai () – 1,7%,
# Muongai () – 1,5%,
# Pietiniai khmerai () – 1,4%,
# Vietnamo kinai () – 1,1%,
# Nungai () – 1,1%,
# Hmongai (, seniau ) – 1%,
# Jao (),
# Ziarajai (),
# Ede (),
# Bahnarai (),
# Sančajai (),
# Čamai (),
# Sedangai (),
# Sandiu (),
# Hre (),
# Kho (),
# Raglajai (),
# Mnongai (),
# Tho (),
# Stiengai (),
# Chmu (),
# Bru (),
# Ziajai (),
# Kotu (),
# Ziečiengai (),
# Taoi (),
# Ma (),
# Korai (),
# Čoro (),
# Hani (),
# Sinmunai (),
# Čuru (),
# Laosiečiai (),
# Lači (),
# Fulai (),
# Lahai (),
# Khangai (),
# Lu (),
# Pathenai (),
# I (),
# Čutai (),
# Mangai (),
# Gelao (),
# Bujai (),
# Laha (),
# Kongai (),
# Hakka (),
# Silai (),
# Pupeo (),
# Brau (),
# Romamai (),
# Odu ().

* ,  "Completed Results of the 2019 Viet Nam Population and Housing Census"
Žongliravimas

**Žongliravimas** (; ) – kelių daiktų mėtymas ir gaudymas tuo pačiu metu. Tai vienas iš pagrindinių cirko žanrų, kartais - varjetė teatrų, masinių renginių, gatvės vaidinimų programos dalis. Yra rengiamos sportinės žongliravimo varžybos.  Dažniausiai žongliruojama kamuoliukais, tačiau žongliruoti galima ir kuokelėmis arba žiedais. Yra ir žonglierių, kurie žongliruoja pavojingais daiktais, pavyzdžiui: peiliai, degantys deglai, kardai ir kt.

## Žongliravimas senovėje
Žongliruojama buvo visais laikais. Yra senovės Egipto laikus menantys įrašai, liudijantys apie žonglierius, linksminančius minias žmonių.
Ghasanas Masudas

**Ghasanas Masudas** (; g. 1958 m. rugsėjo 20 d.) – Sirijos kino bei teatro aktorius ir prodiuseris. Labiausiai išgarsėjo Saladino vaidmeniu Ridlio Skoto filme „Dangaus Karalystė“.

## Biografija
Gimė Damaske. Masudas dėsto dramą Damasko muzikos ir dramos mokykloje bei Dramos menų aukštesniajame institute. Jis yra vienas iš Arabų-afrikiečių teatro tyrimų centro Tunise įkūrėjų. Ghasanas Masudas daugiausia vaidina Sirijos filmuose ir serialuose. 2005 m. jis atsisakė rolės filme „Syriana“ dėl to, kad filmas, jo manymu, antiarabiškas.

## Filmografija
* Dangaus karalystė (2005 m., Saladinas)
* Irakas – Vilkų slėnis (2006 m., šeichas Abdurahmanas Halisas Karkukis)
* *Dhilal al sammt* (2006 m.)
* Karibų piratai: pasaulio pakrašty (2007 m., kapitonas Amandas)
* Pažadas II (2008 m., Sahravis)
* *Kelebek* (2009 m., Mevlevi Dede)

## Nuorodos
* IMDB profilis
* Oficiali svetainė
Darbuka

**Darbuka** () – taurės formos mušamasis instrumentas (būgnas). Plačiausiai paplitęs Viduriniuosiuose Rytuose, Šiaurės Afrikoje, Balkanuose, Užkaukazėje.

Tradiciškai darbukos pagrindas būdavo gaminamas iš molio, vėliau – iš medžio (riešutmedžio, abrikoso) ir metalo. Viršus aptraukiamas jaučio, ožio arba žuvies oda (dabar dažniau plastiku). Tradiciškai rytietiškos darbukos gausiai dekoruojamos. Vidutiniškai instrumento aukštis yra 35-40 cm, skersmuo – 28 cm. Grojama dažniausiai sėdint ir laikant instrumentą suspaudus kojomis arba pasikišus po ranka. Ritmas mušamas pirštais ir delnais. Melodija kuriama dešine ranka, o kairė naudojama garso ornamentacijai. Žemas tonas išgaunamas mušant į būgno centrą, aukštas – į pakraščius. Darbuka grojama tiek solo, tiek su kitais instrumentais (pvz., pirštų cimbolais).

Į darbuką panašių instrumentų randama iš neolito ir bronzos amžiaus laikotarpių Europoje ir Altajuje. Tačiau rytietiška darbuka greičiausiai kilo iš Babilonijoje naudotų apeiginių būgnų lilišų. Taurės formos būgnų piešiniai randami ir Senovės Egipto piešiniuose.

## Panašūs instrumentai
* džembė
* tombakas
* ašikas
Dafas

**Dafas** () – mušamasis membranofonas, rėminis būgnas su žvangučiais. Paplitęs daugiausia Viduriniuosiuose Rytuose (Iranas, Afganistanas, Tadžikistanas, Pakistanas), Turkijoje, Indijoje, Azerbaidžane ir kt.

Šis instrumentas žinomas skirtingais pavadinimais. Dažniausiai vartojamas žodis **dafas** ir jo kognatai (, , , , ). Iš jo kilęs ir portugališkas adufė . Taip pat naudojamas terminas **daira** kilęs iš  reiškiančio „apskritimas“: , ,   ir pan. Azerbaidžane jis dar žinomas kaip kavalas (). Arabų šalyse dar žinomas kaip **rikas** ().

Dafą sudaro medinis rėmas, ant kurio įtempiama oda membrana (dabar dažniau plastiku). Neretai ant dafo rėmo pritvirtinami metaliniai žiedai ar pirštiniai cimbolai, žvangantys kratant dafą (panašiai kaip grojant tamburinu). Dafas laikomas abiem rankomis ir yra mušamas pirštais bei plaštakomis. Instrumentu paprastai pritariama atliekant persų, kurdų, azerų klasikinę ar religinę muziką.

Manoma, kad dafas iš Senovės Persijos, iš kurios vėliau paplito po aplinkinius kraštus. Šį instrumentą plačiai naudoja sufijai.

## Nuorodos
* Azam Ali groja dafu
Harold Pinter

**Harold Pinter** (1930 m. spalio 10 d. – 2008 m. gruodžio 24 d.) – anglų dramaturgas ir scenaristas. Jis buvo vienas įtakingiausių šiuolaikinių dramaturgų, kurio karjera tęsėsi 50 metų. Jo garsiausios pjesės yra *Gimtadienio vakarėlis* (1957 m.), *Grįžimas namo* (1964 m.) ir *Išdavystė* (1978 m.), pagal kurias buvo sukurti filmai. Jis sukūrė scenarijus kitų autorių kūriniams: *Tarnas* (1963 m.), *Tarpininkavimas* (1970 m.), *[[Prancūzų leitenanto moteris]]* (1981 m.), *Teismas* (1993 m.) ir *[[Seklys (2007 filmas)|Seklys]]* (2007 m.). Jis taip pat režisavo, vaidino radijo eteryje, teatre, televizijoje, kine savo ir kitų autorių kūriniuose.

Pinteris gimė ir užaugo Rytų Londone, lankė Hackney Downs mokykloje. Jis buvo sprinteris ir geras kriketo žaidėjas, vaidino mokyklos pjesėse, rašė eiles. Jis lankė Dramos meno karališkąją akademiją, bet nebaigė kurso. Jam buvo paskirta bauda, nes jis nepagrįstai atsisakė atlikti karinę tarnybą. Po to jis tęsė mokslus kalbos ir dramos centrinėje mokykloje ir dirbo Airijos ir Anglijos teatruose. 1956 m. jis vedė aktorę Vivien Merchant, 1958 m. jiems gimė sūnus Danielis. Jis paliko Merchant 1975 m. ir vedė autorę Antonia Fraser 1980 m.

Pinterio dramaturgo karjera prasidėjo pastačius *Kambarį* 1957 m. Jo antra pjesė *Gimtadienio vakarėlis* buvo parodyta tik aštuonis kartus, bet ją palankiai įvertino kritikas Harold Hobson. Jo ankstyvuosius kūrinius kritikai vadino grėsmės komedijomis. Vėlesnės pjesės kaip *Niekieno žemė* (1975 m.) ir *Išdavystė* (1978 m.) vadinamos atminties pjesėmis. Pinteris gavo daugiau nei 50 prizų ir apdovanojimų, tarp jų Nobelio literatūros premiją 2005 m. ir pancūzų Légion d’honneur 2007 m.

Nepaisant silpnos sveikatos po to kai buvo diagnozuotas stemplės vėžys 2001 m. gruodį, Pinteris vaidino iki 2006 m. Jis mirė nuo kepenų vėžio 2008 m. gruodį.
Kolno žydų kapinės

**Kolno žydų kapinės** () - žydų kapinės įkurtos 1817 m. Kolno mieste. Kapinių teritorija 1,72 ha, kurioje išlikę apie 100 antkapių. 2005 m. kapinės buvo sutvarkytos.


Vaizdas:Cmentarz żydowski w Kolnie.jpg
Vaizdas:Cmentarz żydowski - tablica 1.jpg
Vaizdas:Cmentarz żydowski - tablica 2.jpg


## Literatūra

* Brodzicki Czesław, Kolno na Mazowszu, Państwowe Wydawnictwo Naukowe, Warszawa 1982 
* Przemysław Burchard: Pamiątki i zabytki kultury żydowskiej w Polsce. Warszawa: 1990 m., s. 67.   
 
## Nuorodos

* Aprašymas apie kapines (lenk.) .
Kolno sinagoga

**Kolno sinagoga** () – sinagoga, buvusi Kolno mieste. Sinagoga buvo pastatyta XIX a. 1941 m. per II pasaulinį karą sinagoga buvo suniokota. Po karo vietoje sinagogos veikė parduotuvė, viešbutis ir restoranas. Sinagogoje stovėjo Aron hakodešas. 2008 m. lapkričio 1 d. prasidėjo sinagogos pastato remontas.


Vaizdas:Synagoga w Kolnie - tablica.jpg|Paminklinė lenta
Vaizdas:Synagoga w Kolnie 2.jpg


## Literatūra

* Sinagogos aprašymas I (lenk.) ;
* Sinagogos aprašymas II (lenk.)
Kolno miesto herbas

**Kolno miesto herbas** () – Kolno miesto herbo skyde vaizduojamas Šv. Florijonas gesinantis gaisrą. Šį herbą miestui suteikė karalius Stanislovas Augustas Poniatovskis 1765 m. spalio 13 dieną.

## Šaltiniai

* Aprašymas apie herbą (angl.).
Kolno Šv. Mikolajaus cerkvė

**Kolno Šv. Mikolajaus cerkvė** () – nebeegzistuojanti stačiatikių cerkvė Kolno mieste. Cerkvė pastatyta 1904–1905 metais. Cerkvės pastatymas kainavo 16,000 rublių. Architektas *Henryk Jabłoński*. 1905 m. sausio 4 d. cerkvė buvo atidaryta. Prasidėjus I pasauliniam karui cerkvė buvo apleista, o visi tikintieji pasitraukė į Rusijos imperiją. Nuo 1918 m. cerkvėje vyko katalikų mišios. 1929 m. cerkvė buvo nugriauta ir vietoje jos pastatyta pradinė mokykla. Katalikų kapinėse išlikę keli paminklai menantys kadaise čia buvusias stačiatikių kapines.


Vaizdas:Kolno nagrobek prawoslawny na starym cmentarzu sierpien2009.jpg|Paminklai menantys čia buvusias stačiatikių kapines


## Literatūra

* G. Sosna, A. Troc-Sosna: Zapomniane dziedzictwo. Nie istniejące już cerkwie w dorzeczu Biebrzy i Narwi. Białystok: Orthdruk, 2002. ISBN 83-85368-94-9.
Labna (gyvenvietė)

**Labna** () - Kolno miesto priemiestis, esantis kairėje Labnos upės krante. 1425 m. Kolno miestui persikėlus arčiau Labnos upės, ši gyvenvietė tapo Kolno miesto dalimi. Gyvenvietėje veikė vandens malūnas, iki XVI a. veikė ligoninė. 1940-1941 m. Tarybų Sąjungai okupavus Lenkiją šioje gyvenvietėje buvo pastatyti bunkeriai, kurie įėjo į Molotovo liniją.
Senoji Kauno obelis

**Senoji Kauno obelis** – botaninis gamtos paveldo objektas, 1960 metais paskelbtas saugomu. Auga Kaune, Kazliškiuose (Aleksoto sen.), Senosios Obels g. 18, privačiame sklype šalia gyvenamojo namo. Medis pažymėtas informaciniu stendu, lankomas aplinkosaugininkų, sausmečiu palaistomas.

## Duomenys

Medžio rūšis – miškinė obelis (*Malus sylvestris* (L.) Mill.). 2018 m. Saugomų teritorijų valstybės kadastro duomenimis, vienintelė saugoma obelis Lietuvoje. 

Obels kamieno apimtis 1,3 metro aukštyje – 285 cm, amžius – apie 360 metų, medžio aukštis – 8 m. Šiuo metu gyvybingos tik kelios obels šakos, tačiau jos pasidengia vešlia lapija, veda vaisius, o kamieną apraizgo vijoklinės žydinčios pupelės. Obelis pramečiuoja – žydi ir veda vaisius kas antrus metus. Vaismedyje įkelti keli inkilai. Dabartinio kamieno su didžiule dreve apimtis mažesnė, nes prieš kelerius metus per vėtrą nulūžo viena stambi šaka.

## Istorija

Kadaise šioje vietoje augo giria. Žmonės kirto medžius, statėsi namus. Nedrįso nukirsti čia žydėjusios laukinės obels. Vėliau ji atsidūrė gyvenvietėje tarp namų. Pasakojama, kad 1812 m. čia buvo rastas sušalęs prancūzų kareivis ir palaidotas po obelimi. 1960 m. obelis paskelbta gamtos paminklu, 1987 m. – respublikinės reikšmės paminklu. Lietuvoje seniausia obelis.

Buvusiame Kazliškių kaime šios sodybos šeimininkai 1960 m. ketino nupjauti šalia augusią ir trukdžiusią seną obelį statyti sandėliuką. Vienai iš negausių vietinių gyventojų prasitarus, kad obelis mena čia gyvenusį jos prosenelį, šeimininkai nutarė ją išsaugoti. Tais pačiais metais į sodybą atvažiavę gamtosaugininkai ant akmens šalia obels pritvirtino metalinę lentelę su įrašu, kad senoji obelis – gamtos paminklas, kuriam tuomet buvo apie 300 metų. 

## Taip pat skaitykite

Gamtos paveldo objektų sąraše įrašyti vaismedžiai:
* Antkopčio obelis (Klaipėdos raj.)
* Brazelių kriaušė (Širvintų raj.)
* Senoji Geisčiūnų kriaušė (Alytaus raj.) 
* Žagarės šermukšnis (Joniškio raj.)

## Šaltiniai

## Nuorodos

* Saugomų teritorijų valstybės kadastras 
* Lietuvos obelų motina vis dar veda vaisius (''kaunodiena.lt'')
* Obelis prieš Kalėdas sulaukė dovanų (''kaunodiena.lt'')
* Senoji Kauno obelis (''youtube.com'')
Adomas Buitvydas

**Adomas Buitvydas** (1887 m. gruodžio 8 d. Vilkabrukiuose – 1955 m. kovo 3 d. Kaune) – Lietuvos komunistinio judėjimo veikėjas, redaktorius.

## Biografija

1917–1918 m. raudongvardietis, raudonarmietis. 1920–1921 m. laikraščio „Arbeter Vort“ oficialusis redaktorius. 1921 m. dirbo nelegalioje LKP spaustuvėje. 1922–1924 m. kalintas. 1941–1944 m. dirbo Gorkio srityje. Nuo 1944 m. gyveno Lietuvoje.

## Šaltiniai
Kolno mūšis

**Kolno mūšis** () - 1794 m. sukilimo metu įvykęs mūšis prie Kolno miesto tarp sukilėlių ir Prūsijos karalystės kariuomenės. 

1794 m. liepos 9 d. Prūsijos karalystės generolas Heinrich Johann Günther su 750 kareivių iš Koziolo kaimo pradėjo žygiuoti per Pisos upę į Ščučino miestą, tačiau pakeliui bandė iš pasalų užimti Kolno miestą, kuriame buvo apie 900 sukilėlių. 

Apie 1h nakties Prūsijos kariuomenė atakavo ir užėmė miestą. Užėmusi miestą Prūsijos kariuomenė kitą rytą tęsė puolimą toliau link Labnos upės, bet sukilėliai atrėmė puolimą. Generolas Heinrich Johann Günther sustabdė puolimą ir liepė sudeginti Kolno miestą ir vėliau su kariuomene pasitraukė į Pišo miestą. Sukilėliai pasitraukė į Borkovą.

## Literatūra

* Andrzej Grabski, Jan Wimmer i inni, Zarys dziejów wojskowości polskiej do roku 1864. Wydawnictwo Ministerstwa Obrony Narodowej. Warszawa 1966. 
* Marian Kukiel: Zarys historii wojskowości w Polsce. London: Puls, 1993. ISBN 0907587992.  
* Andrzej Zahorski, Wypisy źródłowe do historii polskiej sztuki wojennej. Polska sztuka wojenna w okresie powstania kościuszkowskiego, Zeszyt dziesiąty, Wydawnictwo Ministerstwa Obrony Narodowej, Warszawa 1960. 
* Bolesław Twardowski: Wojsko Polskie Kościuszki w roku 1794. Poznań: Księgarnia Katolicka, 1894.  
* Mała Encyklopedia Wojskowa, 1967, Wydanie I
Mikovas

**Mikovas** () – negyvenama sala Kandalakšos įlankoje (Baltoji jūra), priklausanti Murmansko srities Kandalakšos rajonui (Rusija).

## Padėtis
Sala yra centrinėje Kandalakšos įlankos dalyje, prie įėjimo į Kovdos užutėkį. Nuo Mikovo iki Kandalakšos kranto Kolos pusiasalyje šiek tiek daugiau kaip 2,5 km. Iki Kovdos kaimo yra 4,6 km, o iki Zelenoborskio gyvenvietės – 5,5 km. Salos ilgis apie 1,6 km, o plotis – iki 850 m plačiojoje vakarinėje dalyje.

Į pietus, vakarus ir šiaurvakarius nuo Mikovo yra daug kitų salų, daugelis kurių yra bevardės ir visai nedidelės. Didžiausios gretimos salos yra Jelovecas (*Еловец*), Beriozovecas (*Березовец*), Beriozovis (*Берёзовый* 'Beržinė'), Krivojus (*Кривой* 'Kreivoji'), Vysokis (*Высокий* 'Aukštoji'), Marfica (*Марфица*). Į pietus ir vakarus nuo Mikovo salos prasideda plati smėlinė sekluma, jungianti Mikovą su gretimomis salomis.

## Aprašas
Sala netaisyklingos formos, pailga iš šiaurės vakarų į pietryčius, į rytus platėjanti. Turi dvi įlankas, vieną pietų pusėje, kitą – šiaurės pusėje, kurios beveik dalina salą į dvi dalis. Sąsmauka keliasdešimties metrų pločio.

Didžiąją dalį salos dengia miškas, kurio nėra tik šiaurės vakarų gale ir sąsmaukoje centre. Mikovo sala turi tris nedideles lėkštas aukštumas (iki 9 m šiaurės vakarų dalyje). Šiaurės vakarų dalyje įrengtas geodezinis punktas.

Mikovo sala garsi tuo, kad jos šiaurės rytų dalyje yra regioninės reikšmės valstybinis geologinis gamtos paminklas „Mikovo salos granitoidai“. Tai natūrali granitoidų, kurių amžius 2,3-2,4 mlrd. metų, atodanga.

## Nuorodos
Haifongas

**Haifongas** () – provincijos lygio miestas šiauriniame Vietname, 120 km į rytus nuo Hanojaus, Bakbo įlankos pakrantėje, Hongha upės deltoje. Tai trečias pagal dydį šalies miestas ir vienas svarbiausių uostamiesčių. Sudaro atskirą provincijos lygio teritoriją. Svarbus transporto mazgas, yra Katbi tarptautinis oro uostas, geležinkelis ir magistralė į Hanojų. Cemento, stiklo, tekstilės, maisto pramonė. Laivų statyba ir remontas. Verčiamasi tradiciniais amatais, pramonine žvejyba.

Yra opera, keletas pagodų ir šventyklų, katedra, parodų rūmai. Įsteigtas Katba nacionalinis parkas.

## Istorija

Haifongas įkurtas 43 m. Valdant Makų dinastijai tai buvo viena šalies sostinių. Prancūzų valdymo laikais Haifongas buvo svarbiausia Indokinijos karinė bazė. Vietnamo karo metu miestas smarkiai subombarduotas JAV ir Prancūzijos pajėgų.

## Administracinis suskirstymas
Iki 2025 m. Haifongą sudarė 8 miesto rajonai (*Quận*), 1 miestelis (*Thị xã*) ir 6 kaimiškieji rajonai (*Huyện*). Po 2025 m. administracinės reformos provincijos lygio miestą sudaro:
* 45 seniūnijos (*phường*). Viso miesto-provincijos administraciniu centru laikoma Hongbango seniūnija (*Hồng Bàng*);
* 67 komunos (*xã*).
* 2 specialieji administraciniai regionai (*đặc khu*): Baklongvi sala (*Bạch Long Vĩ*) ir Kathajaus salynas (*Cát Hải*).

## Sportas
* Hải Phòng FC futbolo klubas;
* „Lạch Tray“ stadionas.  Jo talpa – 30 tūkst. žiūrovų.

## Galerija

Image:Hai Phong Cathedral (2007).jpg|Katedra
Image:Hai Phong Ho Chi Minh.JPG|Operos rūmai
Image:13-HAIPHONG INTERNATIONAL EXHIBITION CENTER.jpg|Parodų centras


## Šaltiniai
Nemuno ir Nevėžio santakos kraštovaizdžio draustinis

**Nemuno ir Nevėžio santakos kraštovaizdžio draustinis** – savivaldybės saugoma teritorija vakarinėje Kauno miesto dalyje, Vilijampolės seniūnijoje. Apima Nemuno ir Nevėžio santaką bei šių upių slėnius. Į draustinio teritoriją patenka Lampėdžių miško parkas. Draustinio plotas 446,5 ha. Įkurtas 2002 m.

## Draustinio vertybės
Kraštovaizdžio draustinis įsteigtas siekiant išsaugoti natūralų, minimaliai urbanizuotą Nemuno ir Nevėžio santakos slėnio kraštovaizdį, kaip vientisą gamtinį ir kultūrinį teritorinį kompleksą. Nemuno ir Nevėžio santakos kraštovaizdžio draustinio teritorijoje vyrauja įprasti, visur išplitę ir adventyviniai augalai. Draustinio teritorijoje rasta 471 rūšis aukštesniųjų augalų. Iš jų tik trys įrašytos į Lietuvos raudonąją knygą: tuščiaviduris rūtenis (*Corydalis cava*), pajūrinis liūnmeldis (*Bolboschoenus maritimus*), miškinė varnalėša (*Arctium nemorosa*).

Draustinio teritorijoje paukščių įvairovė gana didelė. Tai lemia gana didelė biotopų įvairovė. Draustinio teritorijoje rasta apie 90 paukščių rūšių, iš kurių keturiasdešimt globaliai nykstančios, o keturios įrašytos į Lietuvos raudonąją knygą: tikutis (*Tringa glareola*), raudonkojis tulikas (*Tringa totanus*), tulžys (*Alcedo atthis*), baltnugaris genys (*Dendrocopos leucotos*).

Draustinio teritorijoje registruotų gamtos paveldo objektų nėra. Buferinės apsaugos zonoje auga botaninis gamtos paminklas – Lampėdžių liepa Gražuolė (Romuvos g. 57) ir savivaldybės saugomas gamtos paveldo objektas – Pušys Sesės (Gintaro g. 11).

## Šaltiniai

## Nuorodos
* Saugomų teritorijų valstybės kadastras
* Kraštovaizdžio apsauga Kaune
Niačangas

**Niačangas** () – miestas pietiniame Vietname, Pietų Kinijos jūros pakrantėje. Kanhoa provincijos administracinis centras. Pro miestą eina pagrindinis Vietnamo plentas ir geležinkelis. Verčiamasi prekyba ryžiais, medvilne, galvijais; žvejyba. Vykdoma laivų statyba. Veikia okeanografijos, Pastero institutai, universitetas, laivyno ir aviacijos akademijos, Jerseno muziejus. Niačangas – populiarus pajūrio kurortas.

Yra Longšano pagoda su 24 m aukščio Budos statula, Čamhuongo bokštas. Yra kurortinė Vinperlo sala, į kurią nutiesta keltuvų linija. Netoli Niačango yra 781 m. įkurtas Po Nagaro šventyklų kompleksas.

## Istorija

Čampos laikais dabartinio miesto vietoje buvo įkurtas Kautaros miestas ir pastatytos Po Nagaro šventyklos. Veliau ilgus amžius vietovė buvo apleista ir iš naujo įkurta XIX a. Prancūzų valdymo metais pradėtos steigti poilsiavietės, mokslinių tyrimų centrai.

## Sportas
* Sanna Khánh Hòa BVN FC futbolo klubas;
* „Nha Trang“ stadionas

## Galerija

Image:Khanh Hoa Center of Political and Cultural Events.JPG|Miesto savivaldybė
Image:White Bouddha Nha Trang.jpg|Budos paminklas
Image:Christ the King Cathedral Nha Trang.JPG|Katedra
File:Nhatrang rue tran phu.jpg|Krantinė


## Šaltiniai
Kuinionas

**Kuinionas** () – miestas pietryčių Vietname, Pietų Kinijos jūros pakrantėje. Buvęs Bindinio provincijos administracinis centras. Nuo 2025 m. priklauso Zialajaus provincijai. Pro miestą eina pagrindinis šalies geležinkelis ir plentas. Yra jūrų uostas prie giliavandenės Kuiniono įlankos. Namudinė audinių, cukraus, muilo, žuvies produktų gamyba. Verčiamasi žuvininkyste.

Netoli miesto yra čamų šventyklos Tapdojaus liekanos.

## Istorija

Vietovė gyvenama nuo Čampos valstybės laikų, tačiau dabartinis miestas pradėjo kurtis XVIII a. pastačius Tinajaus uostą.

## Šaltiniai
Eduardas VII

**Eduardas VII** (1841 m. lapkričio 9 d. Londonas – 1910 m. gegužės 6 d. ten pat) – D. Britanijos karalius, Indijos imperatorius (1901–1910 m.).

## Biografija
1861 m. karinėje tarnyboje užmezgus romaną su aktore, karalienė Viktorija jį ilgam nušalino nuo valstybės reikalų. Iki 1892 m. jam drausta skaityti ministrų kabineto posėdžio protokolus. Jo populiarumas Europoje padėjo vyriausybei 1904 m. sudaryti Jungtinės Karalystės ir Prancūzijos Antantės sąjungą (*Entente Cordiale*). Eduardo parama karo ministro R. Burdono vykdytoms reformoms leido geriau pasirengti Pirmajam pasauliniam karui.

## Šeima ir vaikai

Velso princas vedė 1863 m. kovo 10 d. Danijos princesę Aleksandrą Danę (1844 m. gruodžio 1 d. – 1925 m. lapkričio 20 d.), Rusijos imperatorės Marijos Fiodorovnos seserį). Nuo tos santuokos buvo šeši vaikai:

* Albertas Viktoras Klarensas (1864 m. sausio 8 d. – 1892 m. sausio 14 d.), Klarenso hercogas;
* Jurgis (1865 m. birželio 3 d. – 1936 m. sausio 20 d.), Jungtinės Karalystės karalius Jurgis V;
* Luiza (1867 m. vasario 20 d. – 1931 m. sausio 4 d.), ištekėjo už Aleksandro, Faifo hercogo;
* Viktorija (1868 m. liepos 6 d. – 1935 m. gruodžio 3 d.), netekėjusi;
* Mod (1869 m. lapkričio 26 d. – 1938 m. lapkričio 20 d.), ištekėjo už Norvegijos karaliaus Chokono VII.
* Aleksandras Džonas (1871 m. balandžio 6 d. – 1871 m. balandžio 7 d.).

## Šaltiniai

## Nuorodos

## Galerija
Elena Glinskaja

**Elena Glinskaja** (m. 1538 m. balandžio 3 d. Maskva) – Maskvos didžioji kunigaikštienė.

## Biografija

Mykolo Glinskio dukterėčia. Po vyro mirties kaip regentė valdė už mažametį sūnų Ivaną IV. Stiprino centrinę valdžią, įkalino du Vasilijaus III brolius (1534 ir 1537 m.). 1535 m. įvedė bendrą pinigų sistemą. Pastatydino tvirtovių (LDK pasienyje – Sebeže ir Zavoločėje). 1534–1537 karą su LDK baigė paliaubomis nepraradusi žemių, nors pralaimėjo prie Starodubo. Spėjama, nunuodyta bojarinų.

## Šaltiniai
Babė

**Babė** () – didžiausias natūralus ežeras Vietname. Telkšo šalies šiaurėje, Bakkano provincijoje. Ežeras netaisyklingos formos, sudarytas iš trijų dalių: Pelamo, Pelu ir Pelango. Ilgis – 8 km, plotis – 0,1–0,6 km. Kranto linija labai vingiuota. Ežerą supa statūs klintiniai kalnai, apaugę pirmykščiais miškais. Babės ežere yra 3 salos: Anma, Čaukumas, Pogjamajus.

Į Babės ežerą suteka trys upės: Tahanas, Namkjėngas ir Nangas (pastaroji upė įtekėdama sudaro Daudango krioklį). Ežeras ir jo apylinkės sudaro Babės nacionalinį parką.


Image:Ba Be Lake 6464.jpg
Image:Ba Be lake 2.jpg
Vinis (miestas)

**Vinis** () – miestas šiaurinėje Vietnamo dalyje, Bakbo įlankos pakrantėje, prie Ka upės žiočių. Ngeano provincijos administracinis centras. Pro miestą eina pagrindinis šalies plentas ir geležinkelis. Jūrų uostas yra Benthiujo mieste. Medienos apdirbimo, cemento, plytų gamybos įmonės, maisto pramonė, mechanikos dirbtuvės. Veikia universitetas.

Netoli Vinio yra Haišono šventykla, o Hoangču kaime gimė Vietnamo revoliucionierius Ho Ši Minas.

## Istorija

Seniau miestas buvo žinomas kaip ***Kevanas, Kevinis, Vinziangas***, bet nuo 1789 m. pradėtas naudoti Vinio pavadinimas. Miestas sugriautas Vietnamo karo metu, o vėliau atstatytas (su TSRS ir VDR pagalba) pagal naują planą.

## Sportas
* Sông Lam Nghệ An FC futbolo klubas;
* „Vinh“ stadionas.

## Šaltiniai
Eduardas Išpažinėjas

**Eduardas Išpažinėjas** (gimė - apie 1005 m. Islip (Oksfordšyro grafystė); mirė - 1066 m. sausio 4 d. Londonas) – Anglijos karalius (1042-1066).

## Biografija

Karaliaus Etelredo II Nepaklusniojo ir Normandijos kunigaikštytės Emmos sūnus. Šventasis (1161; šventė spalio 13 d.) Danams įsiveržus į Angliją 1013-1041 m. su tėvais gyveno Normandijoje.

## Valdymas

Tapęs karaliumi siekė sutaikyti danų ir anglų diduomenes; sutramdė iki tol Angliją faktiškai valdžiusią Vesekso erlo Godvine'o giminę. Plėtojo šalies kult. ir polit. ryšius su kitais Europos kraštais ir popiežiumi. Būdamas bevaikis, manoma, 1051 m. suteikė sosto paveldėjimo teises ginančiam iš motinos pusės, būsimajam Anglijos užkariautojui, Normandijos kunigaikščiui Vilhelmui (bet mirdamas įpėdiniu paskelbė Godvine'o sūnų Haraldą).
.

## Šaltiniai

## Nuorodos

## Galerija
Erikas I Gerasis

**Erikas I Gerasis** (gimė – 1056 m.; mirė – 1103 m. liepos 10 d.) – Danijos karalius (valdė 1095–1103 m.).

## Biografija

Estridsenų dinastijos. Sveno II Estridseno nesantuokinis sūnus.

## Valdymas

Tęsė brolio Knuto IV Šventojo politiką: statė bažnyčias, vienuolynus. Eriko I Gerojo pastangomis 1103 m. įkurta Skandinavijos metropolija – Lundo arkivyskupija. Mirė kaip maldininkas keliaudamas į Jeruzalę.

## Šaltiniai
Erikas IV Plovpeningas

**Erikas IV Plovpeningas** (gimė 1216 m.; mirė 1250 m. rugpjūčio 18 d.) – Danijos karalius 1241–1250 m.

## Biografija

Estridsenų dinastijos. Valdemaro II Nugalėtojo sūnus. 

## Valdymas

1232 m. karūnuotas jo bendravaldžiu. Nuo 1246 m. kariavo su broliu Abeliu ir su bažnyčia (ją apdėjo mokesčiais) remiama bajorų opozicija. Nužudytas Abelio (1250-1252 m. karalius) paliepimu, įgijo šventojo reputaciją.

## Šeima

Nuo santuokos su Juta Sakse pas Eriką liko keletas dukterų. Pačios žymiausios iš jų:

* *Sofija* – Švedijos karaliaus Valdemaro I žmona;
* *Ingeborga Eriksdater* (1244 – 1287 kovo 26) – Norvegijos karaliaus žmona.

## Šaltiniai
Vroclavo olimpinis stadionas

**Olimpinis stadionas** () yra įvairios paskirties stadionas Vroclave, Lenkijoje. Daugiausiai naudojamas futbolo varžyboms ir kitoms sporto rungtims. Stadionas pastatytas pagal vokiečių architekto Richard Konwiarz projektą 1926–1928 m. Stadione telpa 35 000 žiūrovai.

Stadione turėjo vykti Euro 2012 rungtynės, bet buvo nuspręsta pastatyti naują stadioną šiam įvykiui, tačiau Olimpinis stadionas buvo naudojamas futbolo treniruotėms.

## Nuorodos

* Stadion Olimpijski we Wrocławiu
Vungtau

**Vungtau** () – miestas pietiniame Vietname, 60 km į pietryčius nuo Hošimino, Pietų Kinijos jūros pakrantėje. Buvęs Barijos–Vungtau provincijos administracinis centras. nuo 2025 m. priklauso Hošimino provincijai. Yra jūrų uostas, plentas į Hošiminą. Vungtau yra svarbiausi Vietname naftos ir gamtinių dujų telkiniai. Populiarus pajūrio kurortas.

Yra pramogų parkas, akvariumas, golfo aikštynai, viešbučiai. Yra keletas pagodų, katalikų, stačiatikių bažnyčios. Miestas garsėja 32 m aukščio Kristaus paminklu.

## Istorija

Kolonijiniu laikotarpiu vietovė vadinta ***Sen Žaku*** (). XIX a. pab. pradėjo kurtis miestas.


Image:Statue of Jesus in Vung Tau.jpg|Kristaus skulptūra
Image:An oil rig offshore Vungtau.jpg|Naftos platforma
Image:Ha Long Road in Vungtau.jpg|Krantinė


## Šaltiniai
Mito

**Mito** () – miestas Vietnamo pietuose, Mekongo deltoje, 60 km į pietvakarius nuo Hošimino. Buvo Tiendziango provincijos administracinis centras, nuo 2025 m. Dongtapo provincijos centras. Yra jūrų uostas, galutinė Transindokinijos geležinkelio stotis. Ryžių valymo pramonė. Žvejyba. Prekyba ryžiais, bananais, longanais, kokosais.

## Istorija

Mitas įkurtas XVII a. pab. kinų imigrantų iš Taivano, kuomet Čingai nugalėjo Pietų Mingus. Pradžioje miestas priklausė Khmerų karalystei, bet XVIII a. užkariautas Vietnamo. Dėl savo strateginės padėties Mekongo deltos žiotyse, Mitas tapo svarbiu uostu. 1861 m. prancūzai užėmė Mitą ir galutinai įtvirtino savo valdžią Kochinchinoje.


Image:Chùa Vĩnh Tràng.jpg|Vinčango pagoda
Image:Waterfront - My Tho - Vietnam - 01.JPG|Vandens transportas
Image:My Tho2.JPG|Mekongo delto atšaka


## Šaltiniai
Eduardas VIII

**Eduardas VIII** (*Edward VIII*, g. Eduardas Albertas Kristijonas Jurgis Andrius Patrikas Dovydas; 1894 m. birželio 23 d. – 1972 m. gegužės 28 d.) – Vindzorų (iki 1917 m. Saksų-Koburgų ir Gotos) dinastijos Jungtinės Karalystės ir Tautų Sandraugos dominijų karalius, valdęs 1936 m.

## Biografija

Pirmojo pasaulinio karo metais tarnavo štabo karininku. 1930 m. susipažino su antrąkart ištekėjusia amerikiete Volis Simpson, tačiau būdamas valstybės monarchu ir Anglikonų Bažnyčios vadovu negalėjo tuoktis su išsiskyrusia moterimi, todėl Eduardas VIII atsisakė sosto. 1937 m. jis susituokė su Simpson ir gavo Vindzoro hercogo titulą. Daugiausia gyveno Prancūzijoje. Iki 1967 m. karališkosios šeimos viešose ceremonijose nedalyvavo.

## Šaltiniai

## Nuorodos
Sūkurys

**Sūkurys** arba **verpetas** – spirališkas dalelių judėjimas aplink įsivaizduojamą tiesią arba išlenktą ašį. Pasireiškia skystuose ir dujiniuose kūnuose. Slėgis sūkurio centre yra žemiausias, o pakraščiuose – aukščiausias (Bernulio dėsnis).

Gamtoje sūkuriai dažniausiai susidaro ore ir vandenyje. Oro sūkurių pavyzdžiai yra viesulas, dulkių sūkurys, vandens viesulas, ugnies verpetas. Tokie sūkuriai susidaro dėl staigios karšto ir šalto oro apytakos. Vandens sūkuriai susidaro įvairiuose vandens telkiniuose dėl keleto vandens srovių susidūrimo.
Farerų futbolas 1942 m.

**[[Farerai|Farerų]] futbolo varžybos [[1942]] m.**
*  prasidėjo 1942 m. pavasarį, baigėsi 1942 m. rudenį;
* s turnyras nevyko.

## 1942 m. Meistaradeildin
* **Meistaradeildin** – aukščiausioji futbolo lyga.
* Finale susitiko KÍ Klaksvík ir TB Tvøroyri.
* KÍ Klaksvík nugalėjo varžovus 4-1 ir tapo čempionais.

## Išnašos

## Nuorodos
Farerų futbolas 1943 m.

**[[Farerai|Farerų]] futbolo varžybos [[1943]] m.**
*  prasidėjo 1943 m. pavasarį, baigėsi 1943 m. rudenį;
* s turnyras nevyko.

## 1943 m. Meistaradeildin
* **Meistaradeildin** – aukščiausioji futbolo lyga.
* Finale susitiko MB Miðvágur ir TB Tvøroyri.
* TB Tvøroyri tapo šalies čempionais.

## Išnašos

## Nuorodos
Farerų futbolas 1945 m.

**[[Farerai|Farerų]] futbolo varžybos [[1945]] m.**
*  prasidėjo 1945 m. pavasarį, baigėsi 1945 m. rudenį;
* s turnyras nevyko.

## 1945 m. Meistaradeildin
* **Meistaradeildin** – aukščiausioji futbolo lyga.
* Finale susitiko SÍ Sørvágur ir KÍ Klaksvík.
* KÍ Klaksvík nugalėjo varžovus rezultatu 1-0 ir tapo čempionais.

## Išnašos

## Nuorodos
Farerų futbolas 1946 m.

**[[Farerai|Farerų]] futbolo varžybos [[1946]] m.**
*  prasidėjo 1946 m. pavasarį, baigėsi 1946 m. rudenį;
* s turnyras nevyko.

## 1946 m. Meistaradeildin
* **Meistaradeildin** – aukščiausioji futbolo lyga.
* Finale susitiko B36 Tórshavn ir VB Vágur.
* B36 Tórshavn nugalėjo varžovus rezultatu 3–1 ir tapo čempionais.

## Išnašos

## Nuorodos
Farerų futbolas 1947 m.

**[[Farerai|Farerų]] futbolo varžybos [[1947]] m.**
*  prasidėjo 1947 m. pavasarį, baigėsi 1947 m. rudenį;
* s turnyras nevyko.

## 1947 m. Meistaradeildin
* **Meistaradeildin** – aukščiausioji futbolo lyga.
* Dalyvavo septynios ekipos.
* SI Sorvagur tapo šalies čempionais.

### Galutinė lentelė

## Išnašos

## Nuorodos
Farerų futbolas 1950 m.

**[[Farerai|Farerų]] futbolo varžybos [[1950]] m.**
*  prasidėjo 1950 m. pavasarį, baigėsi 1950 m. rudenį;
* s turnyras nevyko.

## 1950 m. Meistaradeildin
* **Meistaradeildin** – aukščiausioji futbolo lyga.
* Dalyvavo penkios ekipos.
* B36 Torshavn tapo šalies čempionais.

### Galutinė lentelė

## Išnašos

## Nuorodos
Farerų futbolas 1951 m.

**[[Farerai|Farerų]] futbolo varžybos [[1951]] m.**
*  prasidėjo 1951 m. pavasarį, baigėsi 1951 m. rudenį;
* s turnyras nevyko.

## 1951 m. Meistaradeildin
* **Meistaradeildin** – aukščiausioji futbolo lyga.
* Dalyvavo keturios komandos.
* TB Tvoroyri tapo šalies čempionais.

### Galutinė lentelė

## Išnašos

## Nuorodos
* Rsssf.com
Farerų futbolas 1952 m.

**[[Farerai|Farerų]] futbolo varžybos [[1952]] m.**
*  prasidėjo 1952 m. pavasarį, baigėsi 1952 m. rudenį;
* s turnyras nevyko.

## 1952 m. Meistaradeildin
* **Meistaradeildin** – aukščiausioji futbolo lyga.
* Dalyvavo penkios komandos.
* KI Klaksvik tapo šalies čempionais.

### Galutinė lentelė

## Išnašos

## Nuorodos
* Rsssf.com
Farerų futbolas 1955 m.

**[[Farerai|Farerų]] futbolo varžybos [[1955]] m.**
*  prasidėjo 1955 m. pavasarį, baigėsi 1955 m. rudenį;
* s turnyras prasidėjo 1955 m. pavasarį, finalas įvyko 1955 m. rudenį.

## 1955 m. Meistaradeildin
* **Meistaradeildin** – aukščiausioji futbolo lyga.
* Dalyvavo 4 komandos.
* Havnar Bóltfelag tapo šalies čempionais.

### Galutinė lentelė

## 1955 m. [[Farerų futbolo taurė]]
* **[[Farerų futbolo sistema|Farerų futbolo]] taurė** – pagrindinis Farerų taurės turnyras. Vyksta nuo 1955 metų.
* Havnar Bóltfelag nugalėjo varžovus finale rezultatu 5-2 ir iškovojo taurę.

### Finalo ir pusfinalio rungtynės

## Išnašos

## Nuorodos
* Rsssf.com
Farerų futbolas 1964 m.

**[[Farerai|Farerų]] futbolo varžybos [[1964]] m.**
*  prasidėjo 1964 m. pavasarį, baigėsi 1964 m. rudenį;
* s turnyras prasidėjo 1964 m. pavasarį, finalas įvyko 1964 m. rudenį.

## 1964 m. Meistaradeildin
* **Meistaradeildin** – aukščiausioji futbolo lyga.
* Dalyvavo 4 komandos.

### Galutinė lentelė

|}

## 1964 m. [[Farerų futbolo taurė]]
* **[[Farerų futbolo sistema|Farerų futbolo]] taurė** – pagrindinis Farerų taurės turnyras. Vyksta nuo 1955 metų.
* Pirmosios rungtynės baigėsi lygiosiomis, todėl vyko peržaidimas.
* Antrose rungtynėse nugalėjo HB Torshavn nugalėjo ir iškovojo taurę.

### Finalo ir pusfinalio rungtynės

## Išnašos

## Nuorodos
* Rsssf.com
Farerų futbolas 1976 m.

**[[Farerai|Farerų]] futbolo varžybos [[1976]] m.**
*  prasidėjo 1976 m. pavasarį, baigėsi 1976 m. rudenį;
* s turnyras prasidėjo 1976 m. pavasarį, finalas įvyko 1976 m. rudenį.

## 1976 m. 1. deild
* **1. deild** – aukščiausioji futbolo lyga.
* Dalyvavo 7 komandos.

### Galutinė lentelė

|}

## 1976 m. [[Farerų futbolo taurė]]
* **[[Farerų futbolo sistema|Farerų futbolo]] taurė** – pagrindinis Farerų taurės turnyras. Vyksta nuo 1955 metų.
* HB Torshavn nugalėjo finale ir iškovojo taurę.

### Finalo ir pusfinalio rungtynės

## Išnašos

## Nuorodos
* RSSSF duomenų bazė
* Foot.dk archyvas (arch.)
Farerų futbolas 2007 m.

**[[Farerai|Farerų]] futbolo varžybos [[2007]] m.**
*  prasidėjo 2007 m. pavasarį, baigėsi 2007 m. rudenį;
* s turnyras prasidėjo 2007 m. pavasarį, finalas įvyko 2007 m. rugpjūčio 15 d.

## 2007 m. Formuladeildin
* **Formuladeildin** – aukščiausioji futbolo lyga.
* Dalyvavo 10 komandų.

### Galutinė lentelė

|}

## 2007 m. [[Farerų futbolo taurė]]
* **[[Farerų futbolo sistema|Farerų futbolo]] taurė** – pagrindinis Farerų taurės turnyras. Vyksta nuo 1955 metų.
* EB Streymur nugalėjo finale ir iškovojo taurę.

### Finalo ir pusfinalio rungtynės

### Finalo rungtynės
----

* **[[EB/Streymur|EB Streymur]] nugalėjo 4-3 ir iškovojo šalies taurę.**
----

## Supertaurė
----

* **[[B36 Tórshavn]] nugalėjo tik po baudinių serijos ir iškovojo Supertaurę.**
----

## Išnašos

## Nuorodos
* RSSSF duomenų bazė
* Foot.dk archyvas (arch.)
* SOCCERWAY 2007
Kamau

**Kamau** () – miestas Vietnamo pietuose, Kamau pusiasalyje, Mekongo deltoje, toliausiai į pietus nutolęs iš visų didesnių Vietnamo miestų. Kamau provincijos administracinis centras. Kamau yra galutinis Vietnamo pagrindinio plento (1A) taškas. Veikia Kamau oro uostas. Veikia chemijos (trąšų) gamykla, dvi šiluminės elektrinės. Verčiamasi žvejyba ir žuvininkyste, Kamau yra pagrindinis šalies krevečių eksporto centras.

Kamau apylinkės pasižymi laukinės gamtos plotais, khmerų šventyklomis.

## Istorija

Kolonijiniais laikais Kamau buvo nedidelė gyvenvietė. Vietnamo karo metais netoli miesto buvo svarbi Vietkongo bazė. 1975 m. Kamau tapo provincijos centru.
Farerų futbolas 2010 m.

**[[Farerai|Farerų]] futbolo varžybos [[2010]] m.**
*  prasidėjo 2010 m. pavasarį, baigėsi 2010 m. rudenį;
* s turnyras prasidėjo 2010 m. pavasarį, finalas įvyko 2010 m. rugpjūčio 6 d.

## 2010 m. supertaurė
-----------------------------

* **[[Havnar Bóltfelag|HB Tórshavn]] nugalėjo varžovus rezultatu 2-1 ir iškovojo Supertaurę.**

## 2010 m. Premjer lyga
* Farerų salų **Premjer lyga** – aukščiausioji futbolo lyga.
* **Vodafonedeildin** vadinama dėl rėmėmimo sutarčių.
* 2010 m. dalyvavo 10 komandų.

### Galutinė lentelė
* HB Tórshavn tapo čempionais.

## 2010 m. Moterų futbolo elito divizionas
* **1. Deild kvinnur** – aukščiausioji moterų futbolo lyga.
* 2010 m. dalyvavo 6 komandos.
* KÍ Klaksvík merginos tapo čempionėmis.

## 2010 m. [[Farerų futbolo taurė]]
* **[[Farerų futbolo sistema|Farerų futbolo]] taurė** – pagrindinis Farerų taurės turnyras. Vyksta nuo 1955 metų.
* EB Streymur nugalėjo finale ir iškovojo taurę.

### Finalo ir pusfinalio rungtynės

### Finalo rungtynės
----

* **[[EB/Streymur]] finale nugalėjo varžovus rezultatu 1-0 ir iškovojo šalies futbolo taurę.**
----

## Išnašos

## Nuorodos
* RSSSF duomenų bazė
* Foot.dk archyvas (arch.)
* SOCCERWAY 2010
Halongas

**Halongas** () – miestas šiaurės rytų Vietname, 160 km į šiaurės rytus nuo Hanojaus, Halongo įlankos (Bakbo įlankos dalis) pakrantėje. Kuangninio provincijos administracinis centras. Yra jūrų uostas, svarbus plentas į Kiniją. Chemijos, mechanikos, metalurgijos pramonė. Svarbus turistinis centras (lankoma į pasaulio paveldo sąrašą įtraukta Halongo įlanka, pasižyminti vaizdingomis uolomis).

## Istorija

Seniau Halongas buvo svarbiausias akmens anglių gavybos centras šalyje. Iki XX a. pab. dar vadintas ***Hongajumi*** (*Hòn Gai*).

## Šaltiniai
Tanhoa

**Tanhoa** () – miestas šiauriniame Vietname, 137 km į pietus nuo Hanojaus, Bakbo įlankos pakrantėje, prie Ma upės žiočių. Provincijos centras. Pro miestą eina pagrindinis šalies geležinkelis ir plentas. Medienos apdirbimo, tekstilės, maisto pramonė. Namudinė gamyba. Netoli miesto yra chromo rūdynas ir chromo apdirbimo gamykla. Veikia muziejus, katalikų katedra.

## Istorija

Tanhoa buvo visiškai sugriauta Vietnamo karo metu.

## Sportas
* FLC Thanh Hóa FC futbolo klubas;
* „Thanh Hóa“ stadionas

## Šaltiniai
Abraomas Bermanas

**Abraomas Bermanas** (g. 1905 m. gruodžio 31 d. Vidžiuose, Vitebsko sritis) – Lietuvos komunistinio judėjimo veikėjas.

## Biografija
1925–1929 m. LKJS Anykščių parajonio komiteto sekretorius. 1928–1929 m. LKP Panevėžio rajono komiteto narys. 1929–1940 m. kalintas. 1940–1941 m. dirbo Utenoje. 1942–1945 m. 16-osios lietuviškosios divizijos politinis darbuotojas, 1945 m. kapitonas. 1945–1962 m. dirbo Kaune. Bendradarbiavo laikraščiuose „Arbeter“ ir „Kareivių tiesa“.

## Šaltiniai
Futo

**Futo** () – miestas šiauriniame Vietname, Futo provincijoje, prie Hongha upės. Eina Hanojaus-Laokajaus geležinkelis. Žemdirbystės regiono centras (auginama arbata, kava). Maisto pramonė. Veikia eksperimentinė miškų stotis.

## Šaltiniai
Ratzia

**Ratzia** arba **Rat Zia, Zakzia** () – miestas Vietnamo pietuose, Siamo įlankos pakrantėje, 250 km į pietvakarius nuo Hošimino, netoli sienos su Kambodža. Buvęs Kienziango provincijos administracinis centras. Nuo 2025 m. priklauso Anziango provincijai. Yra jūrų uostas bei oro uostas. Žemdirbystės rajono centras (auginami ryžiai, daržovės, verčiamasi kiaulininkyste). Žemės ūkio produkcijos ir jūrų gėrybių perdirbimas/

Ngujen Trung Truko (XIX a. antra pusė, rekonstruota 1964, 1970 m.), kaodai (1969 m.), pagodos – Didžiojo Budos (XVIII–XIX a.), Tam Bao (XIX a. pradžia, rekonstruota 1913 m.), Pominio (1967 m.).

## Šaltiniai
Namdinis

**Namdinis** () – miestas Vietnamo šiaurėje, Hongha deltoje, 90 km į pietryčius nuo Hanojaus. Provincijos centras. Yra jūrų uostas prie Hongha deltos kanalo. Transporto mazgas. Tekstilės ir maisto pramonė. Kuriasi pramoniniai parkai, kuriuose vystoma elektronikos, laivų ir mašinų gamybos, chemijos pramonė. Verčiamasi žvejyba. Buvo Namdinio provincijos administracinis centras, nuo 2025 m. priklauso Ninbinio provincijai.

## Sportas
* Nam Định FC futbolo klubas;
* „Thiên Trường“ stadionas.

## Šaltiniai
Danango tarptautinis oro uostas

**Danango tarptautinis oro uostas** () – trečias pagal dydį oro uostas Vietname, įkurtas prie Danango miesto. Atidarytas 1965 m.

## Maršrutai
Šiuo metu vykdomi šie reguliarieji skrydžiai iš Danango oro uosto:

* Vietnam Airlines – Hanojus, Hošiminas, Pleiku, Metuotas, Niačangas, Haifongas, Dalatas
* Jetstar Pacific – Hanojus, Hošiminas
* Silk Air – Singapūras, Siemreabas
* Shanghai Airlines – Šanchajus-Podongas
Kazys Daugirdas

**Kazys Daugirdas** (tikrasis vardas **Jonas Stalioraitis**; 1887 m. birželio 24 d. Būdviečiuose – 1949 m. balandžio 5 d. Vilniuje) – JAV žurnalistas, publicistas.

## Biografija

1905 m. išvyko į Didžiąją Britaniją. 1905–1917 m. dirbo Škotijos ir JAV gamyklose. 1906–1918 m. Amerikos lietuvių socialistų sąjungos narys. 1917 m. redagavo laikraštį „Kova“ ir žurnalą „Naujoji gadynė“. 1920–1922 m. laikraščio „Rankpelnis“ redaktorius. 1922–1944 m. dirbo TSRS. 1944–1946 m. LTSR užsienio reikalų ministerijos darbuotojas. Nuo 1946 m. dirbo LTSR Aukščiausiosios Tarybos Prezidiume.

## Šaltiniai
Fanšipanas

**Fanšipanas** () – kalnų masyvas šiaurės vakarų Vietname, Laokajaus provincijoje, 9 km į pietvakarius nuo Sapos miesto, Hoanglienšono kalnagūbryje. Tai aukščiausia vieta ne tik Vietname, bet ir visame Indokinijos pusiasalyje. Aukštis – 3142 m.

## Šaltiniai
Detective Comics

**Detective Comics** () yra JAV komiksų knyga, leidžiama bendrovės „DC Comics“ nuo 1937 m. Žymi tuo, jog jos #27 numeryje pirmą kartą buvo pristatytas superherojaus personažas – Betmenas. Ši komiksų knyga buvo leidžiama kartu su *[[Action Comics]]*, kurioje debiutavo Supermenas. 2011 m. duomenimis, *Detective Comics* jau išleido 881 numerį ir yra ilgiausiai leidžiama komiksų knyga Jungtinėse Valstijose.

### Betmenas
1939 m. gegužę *Detective Comics* #27 numeryje pirmą kartą pristatė superherojų Betmeną (kaip „Žmogų-Šikšnosparnį“). Herojus akimirksniu tapo *Detective Comics* žvaigžde, žurnalo viršelyje taip pat buvo dažnai rašoma *Detective Comics featuring Batman* (). Kadangi #27 numeris yra pirmasis Betmeno pasirodymas, tai jis yra laikomas pačia vertingiausia komiksų knyga pasaulyje, kurios viena kopija 2010 m. vasarį aukcione buvo parduota už 1 075 000 JAV dolerių

1939 m. balandį #38 numeryje pasirodė Betmeno bendražygis Robinas. Robino pasirodymas ir padidėjęs *Detective Comics* perkamumas lėmę superherojų ir jų bendražygių kūrimo madą. Dauguma komiksų fanų ir istorikų šį laikotarpį vadina Auksiniu komiksų amžiumi.

## Veikėjų debiutai

## Šaltiniai

## Nuorodos
* Oficiali DC Comics svetainė
Elfriede Jelinek

**Elfriede Jelinek** (g. 1946 m. spalio 20 d.) – Austrijos dramaturgė ir rašytoja. Ji buvo apdovanota Nobelio literatūros premija 2004 m. už „muzikinę balsų ir priešingų balsų tėkmę romanuose ir pjesėse, kurios su ypatingu kalbiniu stropumu atskleidžia visuomenės klišių absurdą ir jų pavergiančią galią“.

## Biografija
Ji gimė Miurcušlage, Štirijoje. Ją Vienoje užaugino Rumunijos vokietė mama ir Čekijos žydas tėvas (jo pavardė *Jelinek* čekiškai reiškia „mažasis elnias“). Jos tėvas chemikas išvengė persekiojimo per Antrąjį pasaulinį karą, nes dirbo strategiškai svarbioje gamykloje. Tačiau daugelis jo šeimos narių tapo holokausto aukomis. Jos motina, su kuria Elfriede Jelinek gyveno net suaugusi ir turėjo sudėtingus santykius, buvo kilusi iš klestinčios Vienos šeimos. Vėliau ji skundėsi, kad vaikystėje kentėjo nuo perdėto Vienos katalikiško vienuolyno mokyklos griežtumo. Motina tikėjosi, kad Elfriede pasieks muzikos vunderkindės karjerą. Elfriede mokėsi groti pianinu, vargonais, smuiku, violančele, gitara nuo vaikystės. Ji baigė Vienos koncervatoriją ir gavo vargonininkės diplomą. Ji taip pat studijavo meno istoriją ir dramą Vienos universitete, tačiau turėjo nutraukti studijas dėl nerimo sutrikimo.

Jelinek nuo jaunystės rašė poeziją. Jos debiutas buvo rinkinys *Lisas Schatten* 1967 m.

Ji ištekėjo už Gottfried Hüngsberg 1974 m. birželio 12 d. Ji neturi vaikų.

Elfriede Jelinek feminizmas ir narystė komunistų partijoje (1974–1991 m.) turėjo didelės įtakos jos kūrybai.

Ji aktyviai dalyvavo politikoje, dešiniosios vyriausybės buvo viešai kaltinama išdavyste. Ji aktyviai rėmė Johann Unterweger, kalėjusio dėl prostitutės nužudymo, paleidimą, po kurio jis nužudė 11 moterų ir pagautas pasikorė.

## Šaltiniai
Amerikos trasa

**Amerikos trasa** (angl. *Circuit of the Americas*) – 2012 m. pastatyta lenktynių trasa Ostine JAV, kurioje rengiamos Formulės-1, Moto GP ir V8 Supercars čempionatų lenktynės. Tai yra pirmoji trasa šioje šalyje pastatyta specialiai F-1 lenktynėms.

Trasą projektavo vokietis Hermann Tilke. Ji yra 5,5 km ilgio ir turi 20 posūkių.

2020 m. lenktynės nevyko dėl COVID-19 pandemijos.

## Formulės 1 laimėtojai

## Šaltiniai

## Nuorodos

*Oficiali trasos svetainė
Action Comics

**Action Comics** () – JAV komiksų knyga, kurioje buvo pristatytas pirmasis pagrindinis 
superherojus Supermenas. Komiksus oficialiai leido bendrovė „Detective Comics, Inc.“ (vėliau vadinosi „National Comics“ ir „National Periodical Publications“, dab. „DC Comics“).

Jerry Siegel ir Joe Shuster sukurtas Supermenas buvo pristatytas 1-ajame „Action Comics“ numeryje 1938 m. balandžio 18 d.

## Šaltiniai
Kruonio dvaras

**Kruonio dvaras** – dvaras, buvęs Kruonyje. Dabar tik išlikę rūmų raudonų plytų griuvėsiai prie mokyklos. Dvarvietėje atlikti archeologiniai tyrimai, o radiniai saugomi Kaišiadorių muziejuje.

## Istorija

XV a. tai buvo LDK dvaras, stovėjęs dabartinėje piliavietėje. XVI a. pabaigoje – XVII a. pradžioje Teodoras Bogdanas Oginskis pasistatė mūrinius renesansinius dvaro rūmus. 

XIX a. pradžioje Prancūzijos kariuomenė smarkiai apgriovė Oginskių dvaro rūmus, po to jie sunyko.

## Šaltiniai
Kruonio herbas

**Kruonio herbas** – pagrindinis Kruonio miestelio ir Kruonio seniūnijos (Kaišiadorių rajono savivaldybė) heraldinis atributas. Herbas iškaltas akmenyje prie įvažiavimo į miestelį.

## Aprašas

Laukas sidabrinio žaibo pavidalo kaspinu perskeltas iš kairės, dešinysis viršutinis laukas raudonas, kairysis apatinis – juodas.
 
## Simbolika

Žaibas – elektros energijos simbolis, kadangi vietovė visoje Lietuvoje žinoma kaip Kruonio hidroakumuliacinės elektrinės įsikūrimo vieta.

## Istorija

Herbą 2007 m. gegužės 9 d. dekretu 1K-953 patvirtino prezidentas Valdas Adamkus. Etalono autorius – Rolandas Rimkūnas.

## Šaltiniai